**Давлат тиббий суғурта жамғармасининг 11.03.2025 йилдаги  
 18-сон буйруғи ижроси юзасидан ДТСЖ Навоий вилоят ҳудудий   
 бўлинмасининг ҳафталик ҳисоботи**

**(21-25 апрель)**

**I. Тиббий ёрдам ва мониторинг:**

1. Ўзбекистон Республикаси Президентининг 2021 йил 28 июлдаги   
ПҚ-5199-сон қарорига мувофиқ, 21-25 апрлел кунлари давомида, вилоят Кўп тармоқли тиббиёт маркази ва Офталмология шифохоналарида имтиёзли беморларни қабул қилиш ва чиқариш ишлари бўйича ҳисоботлар умумлаштирилди ва ДТСЖга тақдим этилди.

Шунингдек, вилоят Кўп тармоқли тиббиёт марказида даволанган беморлар сони 3 нафар, вилоят офталмология шифохонасида даволанган беморларни   
34 нафар билан сўровномалар ўтказилди.

вилоят Кўп тармоқли тиббиёт марказида 7 нафар, вилоят офталмология шифохонасида эса 20 нафар даволаниб чиққан имтиёзли тоифага кирувчи шахсларга кўрсатилган тиббий ҳизматлар бўйича далолатнома ва ҳисоботлар шакиллантирилиб MED REFER ахборот дастури орқали марказий аппаратга тақдим этилди.

2. Бўлинмага “ijro.gov.uz” ижро интизоми идоралараро ягона электрон тизими орқали келиб тушган 3 та ҳужжат белгиланган тартибда бўлинма журналига кирим қилинди ва ўз вақтида ижроси таъминлаш мақсадида масъул ижрочига етказилди.

Шунингдек, Республика ихтисослаштирилган руҳий саломатлик илмий-амалий тиббиёт марказининг наркалогия хизмати бўйича Навоий вилояти филиалининг 2025 йил 16 апрледаги 5-01.01/51-сонли хатига жавоб хати тайёрланди ва EDO IJRO.UZ дастури орқали келишиш ҳамда имзолаш учун киритилди.

3. Марказий аппаратни сўровномасига асосан, Жамғарманинг Навоий вилоят ҳудудий бўлинма (кейинги ўринларда - Бўлинма)сини ташкил этиш ва амалга оширилган тадбирлар, бўлинмани вазифаси, ҳуқуқи ва мажбурияди ҳамда истиқболдаги режалари бўйича маълумотнома тайёрланди ва тақдим этилди.

4. ДТСЖ Навоий вилоят бўлинмаси ходимлари томонидан Зарафшон ШТБ ва Учқудуқ ТТБ, Томди ТТБ ва унга қарашли бўлимларда ҳамда КТМПларда, вилоят туманлараро фтизиатрия диспансерида, Кармана туман 4-Сон ОП тиббиёт ходимлари иштирокида, Ўзбекистон Республикаси Президентининг 2024 йил  
 5 сентябрдаги “Давлат тиббий суғуртаси механизмларини жорий этишга оид чора-тадбирлар тўғрисида”ги ПҚ-311-сон қарорига мувофиқ тиббиёт муассасаларида давлат тиббий суғуртаси механизмларини жорий этиш, тиббий ҳужжатларнинг электрон ахборот тизимида расмийлаштирилиши ва мазкур муассасалар томонидан Жамғарма билан тасдиқланган шартнома шартлари бажарилиши юзасидан мониторинг ўтказилди.

Шунингдек, Зарафшон ШТБ, Томди ТТБ, Учқудуқ ТТБ ва вилоят туманлараро фтизиатрия диспансерида тиббиёт ходимлари иштирокида ўтказилган мониторинг натижалари бўйича тахлилий маълумот тайёрланди ва бошқармага киритилди.

5. Жамғарма томонидан 2025 йил 10 январда “Навоий вилоят соғлиқни сақлаш бош бошқармаси тизимидаги даволаш-профилактика муассасаларида тиббий фаолият мониторингини ўтказиш бўйича 2025 йил Январь-июнь ойлари учун” тасдиқланган режага асосан, Бўлинмаси ходимлари томонидан Томди туман КТМП, “Утемурот”, “Аяккудук” ОШПга қарашли МФЙлари аҳоли орасида семинарлар ўтказилди ҳамда йиғилиш баёнлари тўлиқ базага киритилди.

6. Ўзбекистон Республикасининг 2017 йил 11 сентябрда қабул қилинган “Жисмоний ва юридик шахсларнинг мурожаатлари тўғрисида”ги ЎРҚ-445-сонли [Қонуни](http://lex.uz/pages/getpage.aspx?lact_id=2509996), Ўзбекистон Республикаси Вазирлар Маҳкамасининг 2018 йил 7 майдаги 341-сонли “Давлат органларида, давлат муассасаларида ва давлат иштирокидаги ташкилотларда жисмоний ва юридик шахсларнинг мурожаатлари билан ишлаш тартиби тўғрисидаги Намунавий низомни тасдиқлаш ҳақида”ги қарорида жисмоний ва юридик шахсларнинг, шунингдек уларнинг мансабдор шахсларининг мурожаатлари билан ишлаш тартиби белгиланган.

Шунга мувофиқ, ДТСЖ Навоий вилоят ҳудудий бўлинмасига 21-25 апрел кунларида жами 2 та оғзаки мурожаатлар тушди, ўрнатилган тартибда мурожаат ўрганиб чиқиб, уларда даволанишда амалий ёрдам кўрсатилди.

7. Жорий йилнинг 24 апрель куни соат 17:00да, Давлат тиббий суғуртаси жамғармаси ижро этувчи директори томонидан ZOOM платформаси орқали ўтказилган аппарат йиғилишга мутахассислар билан биргаликда иштирок этилди.

**II.Молиявий-иқтисодий жараёнлар:**

1. Давлат тиббий суғурта жамғармаси билан шартнома имзолаган 18 та тиббиёт муассасаларни 2025 йил март ойи учун 5 ва 15 фоиз тўловини молиялаштириш учун сертификат тайёрланди ва имзоланиб ДТСЖга тақдим этилди.

2. Давлат тиббий суғурта жамғармаси билан шартнома имзолаган 189 та тиббиёт муассасаларни 2025 йил март ойи учун 5 ва 15 фоиз маблағларни молиялаштириш учун тўлов топшриқномалари Uz ASBO-2 дастурига киритилди.

3. Давлат тиббий суғурта жамғармаси билан шартнома имзолаган 4 та тиббиёт муассасаларни 2025 йил март ойи учун жами 10,0 млрд сўм маблағлар молиялаштирилиб вилоят бўйича 5 ва 15 фоиз тўловлар тўлиқ ёпилди.

4. Зарафшон ШТБ, Томди ТТБ, Учқудуқ ТТБ ва вилоят туманлараро фтизиатрия диспансери томонидан кўрсатилган тиббий хизматлар харажатлари Жамғарма томонидан 2025 йил 3 январ куни билан икки томонлама имзоланган шартнома шартларни бажарилиши ўрганилди.

5. Вилоятимиздаги 16 та вилоят даволаш-профилактика муассасалари ва   
11 та туман (шаҳар) тиббиёт бирлашмалари раҳбари ва масъул шахсларни "Е-шартнома" электрон тизимга улаш учун барча хужжатлари расмийлаштирилди.

**III. Техник таъминлаш ва реимбурсация:**

1. Ҳудудларда ўрганиш ишлари ва мониторинг

Зарафшон шаҳри, Учқудуқ тумани ва Томди туманларида Реимбурсация дастури бўйича мониторинг ўтказилди.

Зарафшон шаҳрида фаолияти суст бўлган 3 та шаҳобча ва 1 та дорихона билан суҳбатлар ўтказилди. 1 та дорихона билан шартнома имзоланди.

Учқудуқ туманида ҳаракатсиз шаҳобчалар сони қисқартирилиб, иштирокчилар сони оширилди. Битта дорихона билан шартнома имзоланди. “Дори-Дармон” АЖ 6-сонли шаҳобчасининг суст иштироки бўйича раҳбариятга амалий тавсиялар берилди.

Томди туманида фаолият юритаётган ягона “Дори-Дармон” АЖ шаҳобчасининг Реимбурсация дастуридаги иштироки ва дефактура ҳолати ўрганилди. Раҳбариятига дори воситалари таъминотини мустаҳкамлаш ва фаолиятни кучайтириш бўйича кўрсатмалар берилди.

Бундан ташқари, ҳудудлардаги БТСТЁМларда мавжуд бўлган заҳира дори воситаларидан аввал фойдаланиб, шундан сўнг реимбурсация асосидаги рецептларни ёзиш тавсия этилди. Чунки заҳирада бўлган дориларга реимбурсация рецептлари ёзилган ҳолатлар аниқланган.

2. Молия ва ҳуқуқий ҳужжатлар билан ишлаш:

Реимбурсация дастурида иштирок этаётган дорихоналар бўйича 2025 йил  
 1 март ҳолатига дебитор ва кредитор қарздорлик тўғрисида маълумот шакллантирилиб, юқори ташкилотга тақдим қилинди.

Ҳудудий дорихоналар билан мунтазам алоқалар давом эттирилиб, аниқланган камчиликлар юзасидан амалий ишлар олиб борилди.

3. Автоматлаштириш ва техник интеграция:

Мунтазам такрорланувчи ҳисоботларни автоматик таҳлил қилувчи дастурий жараёнлар ишлаб чиқилиб, Реимбурсация бўлими иштирокида самарадорлиги ўрганилмоқда.

UZINFOCOM ходими билан ахборот тизимлари синхронлиги ўрганилди, аниқланган ноаниқликлар тўғрисида маълумот берилди ва қисқа фурсатда улар томонидан зарурий тузатишлар киритилди.

**IV.Ташкилий ишлар:**

1. Телеграмда махсус гуруҳлар очилди (t.me/DTSJMUASSASA, t.me/DTSJN), видеойўриқномалар жойлаштириб борилмоқда.

2.Рецептларни шакллантириш ва дорихоналарда амалга ошириш жараёнидаги муаммолар телефон орқали, онлайн ёки манзилли ҳал этилмоқда.

3.Реимбурсация дастури бўйича шартнома имзолаган дорихоналар ва АПМларнинг тайёргарлик ҳолати ўрганилиб, аниқланган камчиликлар жойида бартараф этиш чоралари кўрилди.

|  |  |  |
| --- | --- | --- |
| **Навоий вилоят ҳудудий**  **бўлинмаси бошлиғи** |  | **О.Норқулов** |

“\_\_\_\_” апрель 2025 йил